Η τοποθεσία που είναι το διαμέρισμα δεν είναι κακή. Εκεί, νοικιάζονται δύο διαμερίσματα πάνω - κάτω σε ένα μεγάλο ξύλινο σπίτι. Ένα πάνω, ένα κάτω. Αν είναι νοικιασμένο το πάνω, θα ήταν καλύτερα να ΜΗΝ νοικιάσετε το κάτω, καθώς δεν υφίσταται καμία ηχομόνωση. Ακούγονται εξαιρετικά δυνατά όλα τα βήματα και οι ομιλίες από πάνω καθώς και κάθε άλλη δραστρηριότητα. Δεν υπάρχουν σίτες και επίσης δεν υπάρχουν παντζούρια ή κουρτίνες που δεν επιτρέπουν να μπει ο ήλιος το πρωί, με αποτέλεσμα να μην υπάρχει ξεκούραση. Στην τουαλέτα δεν υπάρχει θέση τοποθέτησης του χαρτιού υγείας και των πετσετών. Το wifi προέρχεται από hot-spot ενός κινητού μέσα στο διαμέρισμα, το οποίο μοιράζει πρόσβαση στο internet από δίκτυο τηλφωνίας κεραίας και ως εκ τούτου η ταχύτητα είναι εξαιρετικά χαμηλή. Η παλιά μπαλκονόπορτα με την δυσκολία που έχει στο άνοιγμα και με τα κενά που αφήνει μεταξύ αυτής και τοίχου, σε καμία περίπτωση δεν αφορά διαμέρισμα "Πολυτελές". Αυτός ο χαρακτηρισμός του "πολυτελούς" πρέπει οπωσδήποτε να εξαληφθεί, καθώς τέτοια αναντιστοιχία μεταξύ περιγραφής και πραγματικότητας προβληματίζει περισσότερο τον επισκέπτη, ειδικά όταν παρατηρεί μπαλώματα επισκευής στους τοίχους του διαμερίσματος. Ντουλάπα έχει το ένα δωμάτιο. Το μπάνιο έχει ανακαινισθεί και έχει ζεστό νερό. Τα κρεβάτια και τα στρώματα είναι Οκ, με κομοδίνα από την μια μεριά. Ο καναπές στο σαλόνι με μια καλή προσπάθεια ίσως και να κοιμηθεί κάποιος. Νομίζω ότι αν λυθούν τα παραπάνω, κάποια στιγμή θα είναι εντάξει, λαμβάνοντας υπόψη βέβαια την συνάρτηση παροχής και τιμής, ειδικά με την περιγραφή ως "πολυτελές".